ทหารไทยเพิ่มขนาดกองทุนธนพลัสหมื่นล.
&nbsp;
18 ส.ค. 2554

โพสต์ทูเดย์ — บลจ.ทหารไทย เพิ่มขนาดกองทุนตราสารหนี้น้องใหม่ “ทหารไทยธนพลัส” หลัง 2 เดือนโตทะลุ 5,000 ล้านบาท
นายสมจินต์ ศรไพศาล กรรมการผู้จัดการ บริษัทหลักทรัพย์จัดการกองทุน (บลจ.) ทหารไทย เปิดเผยว่า หลังจากบริษัทได้ออกกองทุนเปิดทหารไทยธนพลัส ซึ่งมีนโยบายลงทุนในตราสารหนี้ไปเมื่อต้นเดือน ก.พ.ที่ผ่านมา จน ณ วันที่ 19 เม.ย. 2553 มีมูลค่าสินทรัพย์สุทธิเพิ่มขึ้นเป็น 5,141 ล้านบาท จากเปิดขายครั้งแรกมียอดเพียง 655 ล้านบาท
“หลังการตอบรับที่ดี บริษัทจึงต้องขอจดทะเบียนเพิ่มเงินทุนกับสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) อีก 5,000 ล้านบาท รวมเป็นเงินทุนของโครงการ 1 หมื่นล้านบาท เพื่อรองรับการเติบโตของกองทุน” นายสมจินต์ กล่าว 
สำหรับกองทุนเปิดทหารไทยธนพลัส ออกแบบมาเพื่อตอบสนองผู้ลงทุนทั้งสถาบันและรายย่อยที่ต้องการลงทุนระยะเวลา 1 เดือนขึ้นไป จึงมีนโยบายการลงทุนในตราสารที่มีอายุยาวกว่ากองทุนที่ลงทุนในตลาดเงิน เช่น กองทุนเปิดทหารไทยธนบดีและกองทุนเปิดทหารไทยธนรัฐ จึงสามารถให้ผลตอบแทนเฉลี่ยที่สูงขึ้น แต่ผู้ลงทุนต้องพร้อมรับความเสี่ยงในการถือครองตราสารหนี้ระยะสั้นภาคเอกชน รวมทั้งตราสารหนี้ระยะสั้นต่างประเทศที่มีอยู่ภายใต้การบริหารจัดการของกองทุนบางส่วน จึงถือเป็นกองทุนทางเลือกใหม่สำหรับผู้ลงทุน
นอกจากนั้น บลจ.ทหารไทย ได้ออกกองทุนลงทุนในพันธบัตรเกาหลีใต้เพิ่มอีก 2 รุ่น เปิดขายครั้งแรกวันที่ 2127 เม.ย. 2553 ประกอบด้วย รุ่นที่ 68 อายุกองทุนประมาณ 10 เดือน ให้ผลตอบแทนรวมหลังหักค่าใช้จ่ายอยู่ที่ 1.6% ต่อปี และรุ่นที่ 69 อายุกองทุนประมาณ 1 ปี 10 เดือน ให้ผลตอบแทนรวมจากการลงทุนหลังหักค่าใช้จ่ายอยู่ที่ 2.40% ต่อปีกองทุนเปิดทหารไทยพันธบัตรเกาหลีทั้งสองรุ่นมีนโยบายลงทุนในพันธบัตร ตั๋วเงินคลัง หรือพันธบัตรธนาคารแห่งชาติที่รัฐบาล องค์กรหรือหน่วยงานรัฐบาลเกาหลีใต้ เป็นผู้ออกหรือค้ำประกัน ซึ่งมีความเชื่อถือระยะสั้นของตราสารหรือผู้ออกตราสารในระดับ A+/F1 จากสถาบัน FitchRatings มีการทำสัญญาปกป้องความเสี่ยงจากอัตราแลกเปลี่ยนเต็มจำนวน ผู้สนใจสามารถลงทุนด้วยมูลค่าการลงทุนขั้นต่ำเพียง 2,000 บาท และผู้ลงทุนบุคคลธรรมดาไม่ต้องเสียภาษี